|  |
| --- |
|  |
| |  | | --- | | BIRŽŲ RAJONO SAVIVALDYBĖS MERAS |  POTVARKIS |

**DĖL PRIĖMIMO Į BIRŽŲ RAJONO SAVIVALDYBĖS BENDROJO UGDYMO MOKYKLĄ MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠO PATVIRTINIMO**

2025 m. sausio 30 d. Nr. NMP-2-(2.3E)

Vadovaudamasis Lietuvos Respublikos vietos savivaldos įstatymo 25 straipsnio 1 dalimi, Lietuvos Respublikos švietimo įstatymo 29 straipsnio 2 dalimi, Lietuvos Respublikos biudžetinių įstaigų įstatymo 5 straipsnio 2 dalimi, atsižvelgdamas į Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo, patvirtinto Lietuvos Respublikos švietimo, mokslo ir sporto 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, nuostatas:

1. t v i r t i n u Priėmimo į Biržų rajono savivaldybės bendrojo ugdymo mokyklą

mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašą (pridedama).

1. Nustatyti, kad šis sprendimas skelbiamas Teisės aktų registre ir Biržų rajono savivaldybės

interneto svetainėje.

Savivaldybės meras Kęstutis Knizikevičius

Parengė

Gintutė Žagarienė

2025-01-17

PATVIRTINTA

Biržų rajono savivaldybės mero

2025 m. sausio 30 d.

potvarkiu Nr. NMP-2-(2.3E)

**PRIĖMIMO Į BIRŽŲ RAJONO SAVIVALDYBĖS BENDROJO UGDYMO MOKYKLĄ MOKYTIS PAGAL PRIEŠMOKYKLINIO UGDYMO, BENDROJO UGDYMO PROGRAMAS, IKIMOKYKLINIO UGDYMO MOKYKLĄ MOKYTIS PAGAL PRIEŠMOKYKLINIO UGDYMO PROGRAMĄ TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimo į Biržų rajono savivaldybės bendrojo ugdymo mokyklą mokytis pagal

priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą tvarkos aprašas (toliau – Aprašas) nustato: mokyklas ir programas, į kurias vykdomas asmenų priėmimas į savivaldybės bendrojo ugdymo ir ikimokyklinio ugdymo mokyklas (toliau – Mokykla) mokytis pagal priešmokyklinio ir bendrojo ugdymo programas kriterijus priėmimo kriterijus, dokumentus, kuriuos turi pateikti į mokyklą priimami asmenys, prašymų ir kitų dokumentų priėmimo vietą, pradžią, pabaigą, prašymų registravimo, asmenų priėmimo per mokslo metus tvarką ir kitas nuostatas.

2. Aprašas yra parengtas vadovaujantis Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Lietuvos Respublikos švietimo, mokslo ir sporto ministro 2024 m. sausio 24 d. įsakymu Nr. V-78 „Dėl Priėmimo į valstybinę ir savivaldybės bendrojo ugdymo mokyklą mokytis pagal priešmokyklinio ugdymo, bendrojo ugdymo programas, ikimokyklinio ugdymo mokyklą mokytis pagal priešmokyklinio ugdymo programą kriterijų sąrašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.

3. Apraše vartojamos sąvokos atitinka Lietuvos Respublikos švietimo įstatyme ir Mokyklų, vykdančių formaliojo švietimo programas, tinklo kūrimo taisyklėse vartojamas sąvokas. Šiame Apraše Mokykla – tai Biržų rajono savivaldybės švietimo įstaiga, vykdanti priešmokyklinio ir / ar bendrojo ugdymo (pradinio, pagrindinio, vidurinio) programas.

**II SKYRIUS**

**MOKYKLŲ PASKIRTYS, PROGRAMOS, Į KURIAS VYKDOMAS ASMENŲ PRIĖMIMAS**

4. Mokyklų paskirtys, programos, į kurias vykdomas asmenų priėmimas:

|  |  |  |  |
| --- | --- | --- | --- |
|  | Mokykla | Mokyklų paskirtys | Vykdomos programos |
| 4.1. | Biržų „Saulės“ gimnazija | Gimnazijos tipo gimnazija | Pagrindinio ugdymo programos II dalis, vidurinio ugdymo programa, |
| 4.2. | Biržų r. Vabalninko Balio Sruogos gimnazija | Gimnazijos tipo gimnazija visų amžiaus tarpsnių vaikams | Priešmokyklinio, pradinio, pagrindinio ir vidurinio ugdymo programos |
| 4.3. | Biržų „Atžalyno“ pagrindinė mokykla | Pagrindinio mokyklos tipo mokykla | Priešmokyklinio, pradinio ir pagrindinio ugdymo programos |
| 4.4. | Biržų „Aušros“ pagrindinė mokykla | Pagrindinio mokyklos tipo mokykla | Priešmokyklinio, pradinio ir pagrindinio ugdymo programos |
| 4.5. | Biržų Kaštonų pagrindinė mokykla | Pagrindinio mokyklos tipo mokykla;  pagrindinės mokyklos tipo specialioji mokykla, intelekto sutrikimų turintiems mokiniams, pagrindinės mokyklos tipo specialioji mokykla, judesio ir padėties sutrikimų turintiems mokiniams, pagrindinės mokyklos tipo specialioji mokykla, kalbėjimo ir kalbos sutrikimų turintiems mokiniams | Priešmokyklinio, pradinio, pagrindinio ugdymo, socialinių įgūdžių programos |
| 4.6. | Biržų mokykla-darželis „Vyturėlis“ | Pradinės mokyklos tipo mokykla-darželis;  pradinės mokyklos tipo specialioji mokykla, įvairiapusių raidos sutrikimų ir kompleksinių negalių, bei intelekto sutrikimą turintiems mokiniams su dideliais ir labai dideliais ugdymosi poreikiais | Priešmokyklinio ugdymo programa, individualizuota pradinio ugdymo programa |
| 4.7. | Biržų lopšelis-darželis „Ąžuoliukas“ | Ikimokyklinio ugdymo grupės įstaiga lopšelis-darželis | Priešmokyklinio ugdymo programa |
| 4.8. | Biržų lopšelis-darželis „Drugelis“ | Ikimokyklinio ugdymo grupės įstaiga lopšelis-darželis | Priešmokyklinio ugdymo programa |
| 4.9. | Biržų lopšelis-darželis „Genys“ | Ikimokyklinio ugdymo grupės įstaiga lopšelis-darželis | Priešmokyklinio ugdymo programa |
| 4.10. | Biržų rajono Kirdonių universalus daugiafunkcis centras | Ikimokyklinio ugdymo grupės įstaiga lopšelis-darželis | Priešmokyklinio ugdymo programa |

**III SKYRIUS**

**PRIĖMIMO Į MOKYKLAS IR JŲ VYKDOMAS PROGRAMAS KRITERIJAI**

5. Priėmimo į Mokyklas mokytis pagal priešmokyklinio, pradinio, pagrindinio ir vidurinio ugdymo programas kriterijai:

5.1. asmenys, turintys sunkių judėjimo ir atramos funkcijos sutrikimų, ir vaikai, kurių bent vienas iš tėvų turi sunkių judėjimo ir atramos funkcijos sutrikimų, kai Mokykla, priskirta savivaldybės teritorijoje pagal deklaruotą gyvenamąją vietą, nėra pritaikyta judėjimo negalią turintiems asmenims, turi teisę pasirinkti bet kurią kitą savivaldybės bendrojo ugdymo Mokyklą, kuri atitinka jų fizinius poreikius, kartu su vaikais, gyvenančiais Mokyklai priskirtoje aptarnavimo teritorijoje, ir į ją patekti be eilės;

5.2. asmenys ir jų bent vienas iš tėvų (globėjų, rūpintojų), gyvenantys ir gyvenamąją vietą deklaravę Mokyklai priskirtoje aptarnavimo teritorijoje, globojamų ar įvaikintų vaikų globėjai, rūpintojai, gyvenamąją vietą deklaravę Mokyklai priskirtoje aptarnavimo teritorijoje. Iš šių asmenų, pageidaujančių mokytis Mokykloje, sudaromos eilės priešmokyklinės ugdymo grupės sraute, klasių srautuose, vadovaujantis šiais kriterijais (kriterijai išdėstyti pagal prioritetą):

5.2.1. pirmumo teise priimami įvaikinti vaikai, globotiniai, rūpintiniai (išskyrus atvejus, kai laikinoji globa nustatoma tėvų (globėjų, rūpintojų) prašymu);

5.2.2. pirmumo teise priimami asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių;

5.2.3. pirmumo teise priimami vaikai, kurių gyvenamoji vieta deklaruota Savivaldybės suteiktame socialiniame būste;

5.2.4. pirmumo teise priimami asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi pagal pradinio ir (ar) pagrindinio ugdymo programą toje Mokykloje;

5.2.5. pirmumo teise priimami pedagoginių darbuotojų, dirbančių toje Mokykloje, vaikai;

5.2.6. pirmumo teise priimami darbuotojų, įdarbintų pagal Biržų rajono savivaldybės tarybos sprendimu patvirtintus Trūkstamų specialistų pritraukimo Biržų rajono savivaldybėje tvarkos aprašo kriterijus ir dirbančių Savivaldybėje pagal sutartį, vaikai;

5.2.7. asmenys, ilgiausiai gyvenantys ir gyvenamąją vietą deklaravę Mokyklai priskirtoje aptarnavimo teritorijoje;

5.2.8. kai likusių mokymosi vietų yra mažiau nei asmenų, kurie ilgiausiai gyvena Mokyklai priskirtoje aptarnavimo teritorijoje su ta pačia registracijos Mokyklai priskirtoje aptarnavimo teritorijoje data, pirmumas suteikiamas asmenims, kurie gyvena arčiausiai Mokyklos einant pėsčiomis (pagal www.maps.lt žemėlapį).

5.3. asmenys, dėl mokymosi vietų trūkumo Savivaldybės bendrojo ugdymo Mokykloje, kurios aptarnavimo teritorijoje gyvena, jų prašymu nukreipti į kitą artimiausią savivaldybės Mokyklą, vykdančią tą pačią priešmokyklinio ugdymo, pradinio ugdymo ir pagrindinio ugdymo programą, turinčią laisvų mokymosi vietų, savivaldybės vykdomosios valdžios įgalioto darbuotojo į joje laisvas mokymosi vietas priimami pirmumo teise.

6. Į laisvas mokymosi vietas, likusias priėmus mokinius pagal Mokyklai priskirtą aptarnavimo teritoriją, mokytis pagal priešmokyklinio, pradinio ir pagrindinio ugdymo programas priimami asmenys, gyvenantys ir gyvenamąją vietą deklaravę Mokyklai priskirtoje aptarnavimo teritorijoje po nustatytos prašymų ir kitų dokumentų priėmimo pabaigos datos, ir asmenys, negyvenantys Mokyklai priskirtoje aptarnavimo teritorijoje. Esant daugiau prašymų nei laisvų mokymosi vietų Mokykloje, eilė sudaroma pirmumą teikiant asmenims, kurie yra gyvenantys ir gyvenamąją vietą deklaravę savivaldybės teritorijoje, ir sumuojant Aprašo 6.1–6.8 papunkčiuose išvardytus kriterijus, kurie yra lygiaverčiai:

6.1. vaikai, kuriuos augina vienas iš tėvų (globėjų, rūpintojų) jeigu kitas yra miręs, teismo pripažintas dingusiu be žinios ar nežinia kur esančiu, teismo pripažintas neveiksniu arba teismo sprendimu apribotos tėvystės teisės;

6.2. vaikai su negalia bei vaikai, kurių vienas arba abu tėvai (globėjai, rūpintojai) yra asmenys su negalia;

6.3. dvynukai, trynukai ir kiti daugiavaisio gimimo asmenys (priimami kartu);

6.4. asmenys iš daugiavaikių šeimų;

6.5. asmenys, kurių broliai ir (ar) seserys (įbroliai ir (ar) įseserės) prašymo pateikimo metu jau mokosi toje Mokykloje;

6.6. asmenys, kurie mokėsi, buvo ugdomi Mokykloje (buvo sudaryta mokymosi sutartis) ir pageidaujantys tęsti mokymąsi pagal aukštesnio lygmens programą toje pačioje Mokykloje;

6.7. reemigrantų vaikai, kurių tėvai buvo deklaravę išvykimą iš Lietuvos, tačiau apsisprendė grįžti gyventi į Lietuvą ir prie savo prašymo pateikė visus reikiamus dokumentus, patvirtinančius, kad jie su savo vaikais buvo išvykę gyventi į užsienį (išsideklaravimo iš Lietuvos pažyma,vaiko mokymosi užsienyje pasiekimų pažyma) ir nuo grįžimo į Lietuvą nesimokė pagal jokią ugdymo programą Lietuvos Respublikos teritorijoje;

6.8. pedagoginių darbuotojų, dirbančių toje Mokykloje, vaikai;

6.9. kai likusių laisvų vietų yra mažiau nei asmenų, kurie turi vienodą kriterijų skaičių, pirmumas suteikiamas asmenims, kurie gyvena arčiausiai mokyklos einant pėsčiomis (pagal www.maps.lt žemėlapį).

7. Teritorijų priskyrimo principas netaikomas priimant mokytis (ugdytis):

7.1. pagal vidurinio ugdymo programą;

7.2. į Biržų mokyklą-darželį „Vyturėlis“ priimami asmenys iš visos šalies dėl įgimtų ir įgytų sutrikimų, turintys didelių ir labai didelių specialiųjų ugdymosi poreikių, mokytis pagal individualizuotą pradinio ugdymo programą, kuriems pedagoginės psichologinės tarnybos (ar švietimo pagalbos tarnybos) nustatyta:

7.2.1. vidutinis, žymus, labai žymus ar nepatikslintas intelekto sutrikimas;

7.2.2. kompleksinė negalia, kurios derinyje yra vidutinis, žymus, labai žymus ar nepatikslintas intelekto sutrikimas.

7.3. Į Biržų Kaštonų pagrindinės mokyklos specialiąsias (lavinamąsias) klases priimami asmenys iki 21 metų iš visos šalies, dėl įgimtų ir įgytų sutrikimų turintiems didelių ir labai didelių specialiųjų ugdymosi poreikių, mokytis pagal individualizuotą pagrindinio ugdymo programą ir tęsiamą socialinių įgūdžių programą, kuriems pedagoginės psichologinės tarnybos (ar švietimo pagalbos tarnybos) nustatyta:

7.3.1. vidutinis, žymus, labai žymus ar nepatikslintas intelekto sutrikimas;

7.3.2. kompleksinė negalia, kurios derinyje yra vidutinis, žymus, labai žymus ar nepatikslintas intelekto sutrikimas.

8. Priėmimą į Mokyklą vykdo, priimtų mokinių paskirstymo į klases tvarką ir kriterijus nustato Mokyklos direktorius. Direktorius nustato dokumentų priėmimo vietą ir laiką (pradžią ir pabaigą), dokumentų, kuriuos turi pristatyti mokinys, sąrašą. Dokumentai priimami ir registruojami Mokykloje, vadovaujantis Dokumentų tvarkymo ir apskaitos taisyklėmis, patvirtintomis Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“. Mokinių paskirstymas į klases įforminamas Mokyklos direktoriaus įsakymu.

**IV SKYRIUS**

**PRAŠYMŲ IR KITŲ DOKUMENTŲ PATEIKIMO IR REGISTRAVIMO TVARKA BEI PRIĖMIMO ĮFORMINIMAS**

9. Biržų rajono savivaldybės tarybos sprendimu kiekvienais kalendoriniais metais iki gegužės 31 d., vadovaujantis Lietuvos Respublikos švietimo įstatymu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Mokykloms (atskirai – jų skyriams, jei jie įregistruoti kitose gyvenamosiose vietovėse) nustatomas mokinių skaičių kiekvienos klasės sraute ir klasių skaičius kiekviename sraute; mokinių, ugdomų pagal priešmokyklinio ugdymo programą, skaičius ir didžiausias priešmokyklinio ugdymo grupių skaičius. Jei sudaromos jungtinės klasės, tai nustatoma, iš kokių klasių sudaroma jungtinė klasė, ir nurodoma kiekvienos klasės mokinių skaičius.

10. Jei iš Mokyklai priskirtos aptarnavimo teritorijos prašymų mokytis mokykloje skaičius yra didesnis, nei nustatytas iki gegužės 31 d., ne vėliau kaip iki rugpjūčio 31 d. patikslinamas mokinių skaičius kiekvienos klasės sraute ir klasių skaičius kiekviename sraute, mokinių, ugdomų pagal priešmokyklinio ugdymo programą, skaičius ir priešmokyklinio ugdymo grupių skaičius arba nustatoma, kad mokiniai gali būti nukreipti į kitą, arčiausiai jų deklaruotos gyvenamosios vietos esančią Mokyklą, kurioje yra laisvų mokymosi vietų.

11. Mokykloje komplektuojant klases, mokinių skaičiaus vidurkis pagal bendrojo ugdymo

programas gali būti mažesnis už nustatytąjį Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m liepos 11 d. nutarimu Nr.679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, jeigu Savivaldybė skiria papildomai lėšų iš biudžeto, reikalingų mažiausios sąlyginės klasės išlaikymui.

12. Asmenys į Mokyklą mokytis pagal bendrojo ugdymo programas priimami vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“. Pageidaujantis mokytis pagal pradinio ugdymo programą, Mokyklos direktoriui pateikia prašymą ir nustatytos formos rekomendaciją tęsti vaiko mokymą pagal pradinio ugdymo bendrąją programą; pageidaujantis mokytis pagal pagrindinio ar vidurinio ugdymo programą – prašymą ir dokumentą apie mokymosi pasiekimus ar įgytą išsilavinimą.

13. Vaikai į Mokyklą, vykdančią priešmokyklinio ugdymo programą, priimami vadovaujantis Priešmokyklinio ugdymo tvarkos aprašu, patvirtintu Lietuvos Respublikos švietimo, mokslo ir sporto ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“.

14. Prašymai priimti į Mokyklų naujai komplektuojamas grupes ir klases pirmu etapu priimami Mokyklose einamaisiais metais iki gegužės 1 d., antru etapu – iki rugpjūčio 1 d. Į laisvas vietas dokumentai priimami ištisus metus.

15. Asmuo, pageidaujantis mokytis pagal Mokykloje teikiamas programas, Mokyklos direktoriui teikia prašymą. Prašymą už vaiką iki 14 metų teikia vienas iš tėvų (globėjų, rūpintojų), nuo 14 iki 18 metų – vaikas, turintis vieno iš tėvų (globėjų, rūpintojų) raštišką sutikimą.

16. Asmuo, pageidaujantis pradėti mokytis pagal aukštesnio lygmens ugdymo programą, prie prašymo prideda įgyto išsilavinimo pažymėjimą; pageidaujantis tęsti mokymąsi – mokymosi pasiekimų pažymėjimą arba pažymą apie mokymosi pasiekimus Mokykloje, kurioje asmuo mokėsi prieš tai. Mokinys, pageidaujantis pradėti mokytis pagal aukštesnio lygmens ugdymo programą toje pačioje Mokykloje, Mokyklos vadovui teikia tik prašymą (už vaiką iki 14 metų teikia vienas iš tėvų (globėjų), vaikas nuo 14 iki 18 metų – turintis vieno iš tėvų (rūpintojų) raštišką sutikimą) (mokymosi pasiekimų įteisinimo dokumento teikti nereikia).

17. Prašymas ir kiti teikiami dokumentai registruojami Dokumentų tvarkymo ir apskaitos taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-118 „Dėl dokumentų tvarkymo ir apskaitos taisyklių patvirtinimo“, nustatyta tvarka.

18. Asmens priėmimas mokytis įforminamas mokymo sutartimi.

19. Mokymo sutartis sudaroma naujai atvykusio mokytis asmens ar mokinio, pradedančio mokytis pagal aukštesniojo lygmens ugdymo programą, mokymosi pagal tą ugdymo programą laikotarpiui. Mokymo sutartis laikino mokinio išvykimo gydytis, mokytis pagal tarptautinę mokinių mobilumo (judumo), mainų programą arba akademinių atostogų laikotarpiu nenutraukiama.

20. Abu mokymo sutarties egzempliorius pasirašo Mokyklos vadovas ar jo įgaliotas asmuo ir asmuo, pateikęs prašymą. Už vaiką iki 14 metų jo vardu mokymo sutartį sudaro vienas iš tėvų (globėjų, rūpintojų), veikdamas išimtinai vaiko interesais. Vaikas nuo 14 metų, kol jam sukaks 18 metų, mokymo sutartį sudaro tik turėdamas vieno iš tėvų (globėjų, rūpintojų) raštišką sutikimą.

21. Mokymo sutartis registruojama Mokymo sutarčių registracijos žurnale. Vienas mokymo sutarties egzempliorius įteikiamas prašymą pateikusiam asmeniui, kitas egzempliorius lieka Mokykloje. Mokymo sutartis, mokinio ir (ar) jo tėvų (globėjų, rūpintojų) prašymai, pažymos apie mokymosi pasiekimus Mokykloje ir kita su mokinio ugdymu susijusi informacija tvarkoma Mokykloje. Tvarkant duomenis vadovaujamasi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.

22. Sudarius mokymo sutartį, asmuo įregistruojamas mokinių registre.

**V SKYRIUS**

**BAIGIAMOSIOS NUOSTATOS**

23. Mokyklos direktorius:

23.1. einamaisiais metais iki kovo 1 d. viešai paskelbia dokumentų priėmimo vietą ir laiką, reikalingų dokumentų sąrašą ir kitas priėmimo sąlygas;

23.2. Savivaldybės administracijos Švietimo, kultūros ir sporto skyriui raštu pateikia informaciją apie prognozuojamą mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių iki einamųjų metų gegužės 1 d., patikslina – iki einamųjų metų rugpjūčio 1 d.

23.3. rezultatai apie priėmimą mokytis Mokykloje skelbiami iki liepos 10 d.

24. Už Mokyklos priešmokyklinio ugdymo grupių, bendrojo ugdymo klasių komplektavimo vykdymo pažeidimus atsako Mokyklos direktorius teisės aktų nustatyta tvarka.

25. Informacija apie priėmimą į Mokyklas, priėmimo pradžią ir pabaigą, prašymų pateikimo laiką, privalomus pateikti dokumentus skelbiama Mokyklų informaciniuose stenduose, Mokyklų interneto svetainėse. Už informacijos viešinimą atsako Mokyklos direktorius.

26. Aprašas keičiamas ir pripažįstamas netekusiu galios Savivaldybės mero potvarkiu.

27. Aprašas skelbiamas Biržų rajono savivaldybės interneto svetainėje ir Mokyklų interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_